Nafarroako Parlamentuko Mahaiak, 2021eko otsailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, erlijio-irakasgaiaren irakaskuntza-orduak murrizteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko otsailaren 23an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa De Simón Caballero andreak, Legebiltzarreko Erregelamenduan ezarritakoaren babesean, honako gaurkotasuneko galdera hau egiten du, Parlamentu honen hurrengo Osoko Bilkuran ahoz erantzun dakion.

Nafarroako Parlamentuko Osoko Bilkurak, iragan otsailaren 18an eginiko bilkuran, erabaki proposamen bat onetsi zuen, zeinaren bidez Hezkuntza Departamentua premiatzen baita erlijio-irakasgaiaren eta haren ordezkoen irakaskuntzaren ordu-zama LOE/LOMLOEk ezartzen duen nahitaezko minimora murriztu dezan.

Legegintzarako programa-akordioa oso zehatza da horri dagokionez.

Bertan jasotzen da unibertsitatez kanpoko irakaskuntza-mailetan erlijio-irakasgaiaren irakaskuntzaren ordu-zama murrizteko konpromisoa.

Hori dela eta, Hezkuntzako kontseilari Gimeno jaunari galdetzen diogu:

Nafarroako Gobernuak noiz eta nola beteko du unibertsitatez kanpoko irakaskuntza-maila guztietan erlijio-irakasgaiaren irakaskuntzaren ordu-zama minimora murrizteko konpromisoa eta zein ikasturtetan gauzatuko da murrizketa hori?

Iruñean, 2021eko otsailaren 21ean

Foru parlamentaria: Marisa De Simón Caballero